L'Ajuntament de Sagunt sol·licitarà a les Corts Valencianes la tramitació de la llei de funció social de l’habitatge
29 de desembre 2016

​![](/media/xjhledrf/39_ayuntamiento-fachada_19.jpg)  
  

L'Ajuntament de Sagunt sol·licitarà al president de les Corts Valencianes, Enric Morera, i al conjunt de partits polítics que les formen prioritzar la urgent tramitació de la llei de la funció social de l'habitatge i instar al govern de l'Estat a fer els canvis necessaris que faciliten el dret a l'habitatge en les lleis de competència estatal. La moció es va aprovar en l'últim Ple ordinari, gràcies als vots a favor de Compromís, EUPV, IP, ADN-Morvedre, PSOE i C’s, amb els únics vots en contra del PP.

Presentada per diversos grups municipals, esta moció arriba a tenor de les reunions de les PAH’s del País Valencià (Plataformes d'Afectats per les Hipoteques) mantingudes amb la Conselleria d'Habitatge instant al fet que s'aprove un pla de xoc contra els desnonaments i una llei valenciana d’habitatge. Malgrat la negativa dels bancs per lluitar contra els desnonaments en el si de la taula de prevenció, la Conselleria ha presentat una llei de la Funció Social de l'Habitatge que, segons l'informe, “**a pesar que conté elements positius, no va a resoldre els problemes de l'emergència habitacional**”.

Per este motiu el Ple va acordar proposar la urgent tramitació d'una llei que assente les bases sòlides per a la solució definitiva i progressiva del dret humà i constitucional a l'habitatge reconeixent tal dret subjectiu; paralitze tots els procediments judicials iniciats per entitats bancàries sobre desnonaments; cree mesures contra el sobre-endeutament en les llars per causes sobrevingudes des de la crisi, que atorguen una segona oportunitat als qui tenen deutes impagables; cree un autèntic parc públic d'habitatges de lloguer social, assumint la banca la part de la seua responsabilitat en este cost social; garantisca l'accés als subministraments bàsics (llum, aigua, gas…) a les famílies en risc d'exclusió social i convenis entre administracions i empreses per a impedir el sues tall; i millore la protecció dels deutors com a consumidors.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-sol-licitarà-a-les-corts-valencianes-la-tramitació-de-la-llei-de-funció-social-de-l-habitatge/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-sol-licitarà-a-les-corts-valencianes-la-tramitació-de-la-llei-de-funció-social-de-l-habitatge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-sol-licitarà-a-les-corts-valencianes-la-tramitació-de-la-llei-de-funció-social-de-l-habitatge/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-sol-licitarà-a-les-corts-valencianes-la-tramitació-de-la-llei-de-funció-social-de-l-habitatge/)